આ પહેલા કોંગ્રેસ પ્રવક્તા રણદીપ સિંહ સૂરજેવાલાએ એક પ્રેસ વાર્તા કરીને ભારતીય જનતા પાર્ટીને મગરમચ્છના આંસું ન રડવાની વાત કરી હતી. તેમણે કહ્યું કે આજે સવારે દેશના વડાપ્રધાન નરેન્દ્ર મોદીએ બાબા સાહેબ અને ભોલે બાબા બન્નેનું અપમાન કર્યું છે. તેમણે કહ્યું દલિતોનું શોષણ ભાજપ સરકાર કરે છે. તેમણે કહ્યું જ્યારથી મોદી સત્તામાં આવ્યા છે દર 8 મિનિટે દેશના દલિતો પર અત્યાચાર થઇ રહ્યો છે. દલિત બાળકોની સરકારી નોકરીની સંખ્યા મોદીજીએ 100 ટકા ઓછી કરી દીધી છે. તેમણે કહ્યું કે મોદી મંદિરની મૂર્તિને પણ હવે પત્થર કહેવા લાગ્યા છે અને શું તે શંકર ભગવાનથી પણ મોટી થઇ ગયા છે?